ddrg/super_eurlex huggingface dataset:
ΚΟΙΝΗ ΘΕΣΗ της 29ης Ιουνίου 1998 που καθόρισε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, σχετικά με την απαγόρευση των πτήσεων γιουγκοσλαβικών αερομεταφορέων μεταξύ της Ομοσπονδιακής Δημοκρατίας της Γιουγκοσλαβίας (ΟΔΓ) και της Ευρωπαϊκής Κοινότητας (98/426/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι, στις 19 Μαρτίου 1998, το Συμβούλιο υιοθέτησε την κοινή θέση 98/240/ΚΕΠΠΑ (1) σχετικά με περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας 7

ότι στην κοινή θέση 98/240/ΚΕΠΠΑ εξετάζεται το ενδεχόμενο λήψεως περαιτέρω μέτρων, εάν δεν ικανοποιηθούν οι προϋποθέσεις που εκτίθενται σε αυτήν και συνεχιστεί η καταπίεση στο Κοσσυφοπέδιο 7

ότι ούτε οι προϋποθέσεις αυτές ούτε εκείνες που καθόρισε το Ευρωπαϊκό Συμβούλιο κατά τη σύνοδό του στο Κάρντιφ στις 15 Ιουνίου 1998 έχουν ικανοποιηθεί και, επομένως, θα πρέπει να προβλεφθεί περαιτέρω περιορισμός των οικονομικών σχέσεων με την Ομοσπονδιακή Δημοκρατία της Γιουγκοσλαβίας 7

ότι τα προβλεπόμενα στο άρθρο 1 περιοριστικά μέτρα θα επανεξεταστούν αμέσως εάν οι κυβερνήσεις της Ομοσπονδιακής Δημοκρατίας της Γιουγκοσλαβίας και της Σερβίας προβούν στη θέσπιση και στην εφαρμογή ενός πλαισίου διαλόγου και μιας δέσμης σταθεροποιητικών μέτρων,

ΚΑΘΟΡΙΖΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Οι πτήσεις των γιουγκοσλαβικών αερομεταφορέων μεταξύ της Ομοσπονδιακής Δημοκρατίας της Γιουγκοσλαβίας και της Ευρωπαϊκής Κοινότητας θα απαγορευθούν.

Άρθρο 2

Η παρούσα κοινή θέση παράγει αποτελέσματα από την ημερομηνία υιοθέτησής της.

Άρθρο 3

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 95 της 27. 3. 1998, σ. 1.
ΚΟΙΝΗ ΔΡΑΣΗ ΤΟΥ ΣΥΜΒΟΥΛΙΟΥ

της 11ης Οκτωβρίου 1999

σχετικά με την τροποποίηση της κοινής δράσης 96/676/ΚΕΠΠΑ όσον αφορά τον διορισμό ειδικού απεσταλμένου της ΕΕ για την ειρηνευτική διαδικασία στη Μέση Ανατολή

(1999/664/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή δράση 96/676/ΚΕΠΠΑ, της 25ης Νοεμβρίου 1996, σχετικά με τον διορισμό ειδικού απεσταλμένου της ΕΕ για την ειρηνευτική διαδικασία στη Μέση Ανατολή(1),

Εκτιμώντας ότι η κοινή δράση 96/676/ΚΕΠΠΑ θα πρέπει να τροποποιηθεί προκειμένου να δοθεί η δυνατότητα στον ειδικό απεσταλμένο να καταστήσει τον ρόλο της Ένωσης στη Μέση Ανατολή πιο κατανοητό,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Στο άρθρο 2 της κοινής δράσης 96/676/ΚΕΠΠΑ, προστίθεται η ακόλουθη περίπτωση: "- συμβάλλει στην καλύτερη κατανόηση του ρόλου της Ένωσης εκ μέρους των φορέων διαμόρφωσης της κοινής γνώμης στην περιοχή."

Άρθρο 2

Η παρούσα κοινή δράση παράγει αποτελέσματα από την ημερομηνία που υιοθετείται.

Άρθρο 3

Η παρούσα κοινή δράση δημοσιεύεται στην Επίσημη Εφημερίδα.

Λουξεμβούργο, 11 Οκτωβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 315 της 4.12.1996, σ. 1. Κοινή δράση η οποία τροποποιήθηκε από την απόφαση 98/608/ΚΕΠΠΑ (ΕΕ L 290 της 29.10.1998, σ. 4).
ΚΟΙΝΗ ΔΡΑΣΗ ΤΟΥ ΣΥΜΒΟΥΛΙΟΥ

της 28ης Φεβρουαρίου 2000

για την παράταση της κοινής δράσης 1999/522/ΚΕΠΠΑ του Συμβουλίου σχετικά με την εγκαθίδρυση των δομών της αποστολής των Ηνωμένων Εθνών στο Κοσσυφοπέδιο (ΑΗΕΚ)

(2000/175/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14,

Εκτιμώντας τα ακόλουθα:

(1) Η κοινή δράση 1999/522/ΚΕΠΠΑ του Συμβουλίου, της 29ης Ιουλίου 1999, σχετικά με την εγκαθίδρυση των δομών της αποστολής των Ηνωμένων Εθνών στο Κοσσυφοπέδιο (ΑΗΕΚ)(1), λήγει στις 29 Φεβρουαρίου 2000.

(2) Απαιτείται να παραταθεί η εν λόγω κοινή δράση για ένα περιορισμένο χρονικό διάστημα.

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Η ισχύς της κοινής δράσης 1999/522/ΚΕΠΠΑ παρατείνεται έως τις 30 Απριλίου 2000.

Άρθρο 2

Η παρούσα κοινή δράση αρχίζει να ισχύει από την ημερομηνία που υιοθετείται.

Άρθρο 3

Η παρούσα κοινή δράση δημοσιεύεται στην Επίσημη Εφημερίδα.

Βρυξέλλες, 28 Φεβρουαρίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 201 της 31.7.1999, σ. 1· κοινή δράση όπως τροποποιήθηκε από την κοινή δράση 1999/864/ΚΕΠΠΑ του Συμβουλίου της 21ης Δεκεμβρίου 1999 (ΕΕ L 328 της 22.12.1999, σ. 67).
Διορθωτικό στην κοινή δράση 2001/554/ΚΕΠΠΑ του Συμβουλίου, της 20ής Ιουλίου 2001, για την ίδρυση του Ινστιτούτου Μελετών της Ευρωπαϊκής Ένωσης για Θέματα Ασφάλειας

(Επίσημη Εφημερίδα των Ευρωπαϊκών Κοινοτήτων L 200 της 25ης Ιουλίου 2001)

Σελίδα 3 άρθρο 14:

αντί: "Με τη συγκατάθεστη του Συμβουλίου ...",

διάβαζε: "Με σύμφωνη γνώμη του Συμβουλίου ...".
Κοινή θέση του Συμβουλίου

της 29ης Οκτωβρίου 2001

για την παράταση και τροποποίηση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ

(2001/757/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Η κοινή θέση 96/635/ΚΕΠΠΑ της 28ης Οκτωβρίου 1996 όσον αφορά τη Βιρμανία/Μιανμάρ(1), λήγει στις 29 Οκτωβρίου 2001.

(2) Στη Βιρμανία/Μιανμάρ εξακολουθούν να υπάρχουν σοβαρές και συστηματικές παραβιάσεις των ανθρωπίνων δικαιωμάτων.

(3) Τα κράτη μέλη έχουν την υποχρέωση, βάσει του Χάρτη των Ηνωμένων Εθνών (ΗΕ), να παραχωρούν ορισμένα προνόμια και ασυλίες στους αντιπροσώπους άλλων κρατών μελών των ΗΕ, προκειμένου να συμμετάσχουν σε συνεδριάσεις των ΗΕ που πραγματοποιούνται στο έδαφος κράτους μέλους της Ευρωπαϊκής Ενωσης.

(4) Συνεπώς, η κοινή θέση 96/635/ΚΕΠΠΑ θα πρέπει να τροποποιηθεί και να παραταθεί για άλλους έξι μήνες,

ΥΙΟΘΕΤΗΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Το σημείο 5 στοιχείο β σημείο i) της κοινής θέσης 96/635/ΚΕΠΠΑ αντικαθίσταται από το ακόλουθο κείμενο: "θ) Προκειμένου να αποφευχθεί η είσοδος στο έδαφος των κρατών μελών, και η διέλευση μέσω αυτού, των στελεχών του Κρατικού συμβουλίου ειρήνης και ανάπτυξης (SPDC), των βιρμανικών τουριστικών αρχών, των στελεχών των ενόπλων δυνάμεων, της κυβέρνησης ή των δυνάμεων ασφαλείας που χαράσσουν ή εφαρμόζουν πολιτικές που εμποδίζουν τη μετάβαση της Βιρμανίας/Μιανμάρ προς τη δημοκρατία ή επωφελούνται από τις πολιτικές αυτές, δεν χορηγείται θεώρηση εισόδου ή διέλευσης στα πρόσωπα που αναφέρονται στο παράρτημα και στις οικογένειές τους.

Μπορεί να χορηγηθεί θεώρηση εισόδου στο έδαφος κράτους μέλους ή διέλευσης μέσω αυτού σε πρόσωπο που περιλαμβάνεται στο παράρτημα προκειμένου να παραστεί σε επίσημη συνεδρίαση οργάνου των ΗΕ ή σε διάσκεψη που συγκαλείται από τα ΗΕ και πραγματοποιείται στο έδαφος κράτους μέλους. Αυτή η θεώρηση εισόδου χορηγείται μόνο για την διάρκεια της συνεδρίασης ή της διάσκεψης των ΗΕ.

Στην περίπτωση του Υπουργού Εξωτερικών, η απαγόρευση έκδοσης θεώρησης εισόδου στο έδαφος κράτους μέλους ή διέλευσης μέσω αυτού μπορεί, κατόπιν συμφωνίας όλων των κρατών μελών, να αρθεί όταν είναι προς το συμφέρον της Ευρωπαϊκής Ένωσης."

Άρθρο 2

Η κοινή θέση 96/635/ΚΕΠΠΑ παρατείνεται μέχρι τις 29 Απριλίου 2002.

Άρθρο 3

Η παρούσα κοινή θέση παράγει αποτελέσματα από την ημερομηνία της υιοθέτησής της.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 29 Οκτωβρίου 2001.

Για το Συμβούλιο

Ο Πρόεδρος

L. Michel

(1) EE L 287 της 8.11.1996, σ. 1· κοινή θέση που παρατάθηκε τελευταία από την κοινή θέση 2001/284/ΚΕΠΠΑ (ΕΕ L 99 της 10.4.2001, σ. 1).
Κοινή δράση 2003/852/ΚΕΠΠΑ του Συμβουλίου

της 5ης Δεκεμβρίου 2003

σχετικά με την παράταση της κοινής δράσης 2002/921/ΚΕΠΠΑ για την παράταση της θητείας της αποστολής επιτήρησης της Ευρωπαϊκής Ένωσης (ΑΕΕΕ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14,

Εκτιμώντας τα ακόλουθα:

(1) Στις 26 Νοεμβρίου 2002, το Συμβούλιο υιοθέτησε την κοινή δράση 2002/921/ΚΕΠΠΑ σχετικά με την παράταση της θητείας της αποστολή επιτήρησης της Ευρωπαϊκής Ένωσης(1). Η κοινή αυτή δράση λήγει στις 31 Δεκεμβρίου 2003.

(2) Η ΑΕΕΕ θα πρέπει να συνεχίσει τις δραστηριότητές της στα Δυτικά Βαλκάνια, προς στήριξη της πολιτικής της Ευρωπαϊκής Ένωσης για την εν λόγω περιοχή.

(3) Η θητεία της ΑΕΕΕ θα πρέπει να παραταθεί και η κοινή δράση 2002/921/ΚΕΠΠΑ θα πρέπει να παραταθεί και να τροποποιηθεί προσηκόντως,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Η κοινή δράση 2002/921/ΚΕΠΠΑ και η θητεία της ΑΕΕΕ παρατείνονται.

Άρθρο 2

Η κοινή δράση 2002/921/ΚΕΠΠΑ τροποποιείται ως εξής:

α) Στο άρθρο 3 παράγραφος 3, η ημερομηνία "30 Σεπτεμβρίου 2003" αντικαθίσταται από την ημερομηνία "30 Σεπτεμβρίου 2004".

β) Στο άρθρο 5 παράγραφος 1, η δεύτερη φράση αντικαθίσταται από το ακόλουθο κείμενο: "Εξασφαλίζει την καθημερινή διαχείριση των επιχειρήσεων της ΑΕΕΕ".

γ) Στο άρθρο 6 παράγραφος 1, το ποσό δημοσιονομικής αναφοράς ορίζεται σε 4496366 ευρώ.

δ) Στο άρθρο 8 παράγραφος 2, η ημερομηνία "31 Δεκεμβρίου 2003" αντικαθίσταται από την ημερομηνία "31 Δεκεμβρίου 2004".

Άρθρο 3

Η παρούσα κοινή δράση αρχίζει να ισχύει από την ημερομηνία υιοθέτησής της.

Εφαρμόζεται έως τις 31 Δεκεμβρίου 2004.

Άρθρο 4

Η παρούσα κοινή δράση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 5 Δεκεμβρίου 2003.

Για το Συμβούλιο

Ο Πρόεδρος

P. Lunardi

(1) ΕΕ L 321 της 26.11.2002, σ. 51 και διορθωτικό στην ΕΕ L 324 της 29.11.2002, σ. 76.
ΚΑΝΟΝΙΣΜΟΣ αριθ. 7α περί εγγραφής ορισμένων προϊόντων στον πίνακα του παραρτήματος ΙΙ της συνθήκης «περί ιδρύσεως της Ευρωπαϊκής Οικονομικής Κοινότητος»

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 38 παράγραφος 3,

την πρόταση της Ε[ιτροπής,

Εκτιμώντας:

ότι η εγγραφή ορισμένων προϊόντων στο παράρτημα ΙΙ της συμθήκης, για την οποία το Συμβούλιο πρέπει να αποφασίσει μέσα στις προθεσμίες και κάτω από τις προϋποθέσεις του άρθρου 38, έχει ως αποτέλεσμα να εφαρμόζεται στα προϊόντα αυτά ειδικό και κατά παρέκκλιση καθεστώς των άρθρων 38 έως και 46 της συνθήκης, και ότι εφεξής πρέπει να εγγράφονται στο παράρτημα μόνο γεωργικά προϊόντα, η υπαγωγή των οποίων στο ειδικό αυτό καθεστώς έχει θεωρηθεί αναγκαία

ότι ο χρωματισμός ή ο αρωματισμός των σακχάρων, σιροπιών και μελασσών δεν μεταβάλλει αρκετά τα προϊόντα αυτά, ώστε η υπαγωγή τους σε ένα διαφορετικό καθεστώς από εκείνο των αχρώμων και μη αρωματισμένων ειδών σακχάρων, σιροπιών ή μελασσών να αποτελεί κίνδυνο σοβαρών διαταραχών ή απάτης δύσκολα αποκαλυπτόμενης

ότι η μεταποίηση σε αιθυλική αλκοόλη ορισμένων γεωργικών προϊόντων είναι στενά συνδεδεμένη με την οικονομία αυτών των προϊόντων και συμβάλλει κατά μεγάλη αναλογία στην αύξηση της αξίας τους και ότι το καθεστώς της αιθυλικής αλκοόλης γεωργικής προελεύσεως δεν μπορεί να εξετάζεται χωριστά από το καθεστώς των προϊόντων βάσεως και πρέπει ιδίως να λαμβάνεται υπόψη κατά τη δημιουργία κοινής γεωργικής πολιτικής

ότι η αγορά του όξους δεν μπορεί να εξετάζεται χωριστά, αφενός μεν από εκείνη της αιθυλικής αλκοόλης,αφετέρου δε από εκείνη του οίνου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Τα ακόλουθα προϊόντα προστίθενται στον κατάλογο του παραρτήματος ΙΙ της συνθήκης:

>ΘΕΣΗ ΠΙΝΑΚΑ>

ρθρο 2

Ο παρών κανονισμός αρχίζει να ισχύει την 31η Δεκεμβρίου 1959.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις 18 Δεκεμβρίου 1959.

Για το Συμβούλιο

Ο Πρόεδρος

PELLA
++++

ΚΑΝΟΝΙΣΜΟΣ αριθ . 54/65/ΕΟΚ ΤΗΣ ΕΠΙΤΡΟΠΗΣ

της 7ης Απριλίου 1965

περί μη καθορισμού συμπληρωματικού ποσού για τα αυγά προελεύσεως Πολωνίας

Η ΕΠΙΤΡΟΠΗ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 21 " περί της βαθμιαίας συστάσεως κοινής οργανώσεως αγοράς στον τομέα των αυγών " ( 1 ) , και ιδίως το άρθρο 6 παράγραφος 4 ,

τον κανονισμό αριθ . 109 της Επιτροπής " περί καθορισμού του συμπληρωματικού ποσού που προβλέπεται στο άρθρο 7 του κανονισμού αριθ . 20 του Συμβουλίου και στο άρθρο 6 των κανονισμών αριθ . 21 και 22 του Συμβουλίου " ( 2 ) , και ιδίως το άρθρο 4 τρίτη παράγραφος ,

Εκτιμώντας :

ότι προκειμένου να αποφευχθούν διαταραχές στο εμπόριο των προϊόντων που υπάγονται στον κανονισμό αριθ . 21 και που προκαλούνται από προσφορές τρίτων χωρών σε τιμές χαμηλότερες από την τιμή ανασχέσεως , οι εισφορές που καθορίσθηκαν σύμφωνα με το άρθρο 4 του κανονισμού αριθ . 21 και μειώθηκαν , όπου κρίθηκε αναγκαίο , σύμφωνα με το άρθρο 5 του κανονισμού αυτού , πρέπει να αυξηθούν σε κάθε Κράτος μέλος κατά ένα συμπληρωματικό ποσό αντίστοιχο με τη διαφορά μεταξύ της τιμής προσφοράς " ελεύθερο στα σύνορα " και της τιμής ανασχέσεως

ότι οι εισφορές δεν αυξάνονται κατά το συμπληρωματικό αυτό ποσό όταν πρόκειται για τρίτες χώρες οι οποίες είναι διατεθειμένες και δύνανται να εγγυηθούν ότι η τιμή για εισαγωγές προερχόμενες από το έδαφός τους δεν θα είναι χαμηλότερη από την τιμή ανασχέσεως και ότι κάθε διαταραχή του εμπορίου θα αποφευχθεί

ότι με επιστολή της 28ης Νοεμβρίου 1964 η Κυβέρνηση της Λαϊκής Δημοκρατίας της Πολωνίας δήλωσε ότι είναι διατεθειμένη να δώσει τις εγγυήσεις αυτές

ότι αυτή διαβεβαιώνει ότι αυγά με κέλυφος θα εξάγονται στην Κοινότητα μόνο μέσω του πρακτορείου " ANIMEX "

ότι τα προβλήματα σχετικά με την τήρηση της εγγυήσεως αυτής συνεζητήθησαν λεπτομερώς με τους αντιπρόσωπους της Λαϊκής Δημοκρατίας της Πολωνίας

ότι κατόπιν των συζητήσεων αυτών συνάγεται ότι η Λαϊκή Δημοκρατία της Πολωνίας είναι σε θέση να σεβασθεί την δοθείσαν παρ ' αυτής εγγύηση

ότι , συνεπώς , δεν υπάρχει ανάγκη καθορισμού συμπληρωματικού ποσού , όσον αφορά τις εισαγωγές αυγών με κέλυφος καταγωγής και προελεύσεως της Λαϊκής Δημοκρατίας της Πολωνίας

ότι η Επιτροπή Διαχειρίσεως Κρέατος Πουλερικών και Αυγών δεν έχει διατυπώσει γνώμη εντός της προθεσμίας που ετάχθηκε από τον πρόεδρο αυτής ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Οι εισφορές κατά την εισαγωγή αυγών πουλερικών με κέλυφος ( διάκριση αριθ . ex 04.05 Α του κοινού δασμολογίου ) καταγωγής και προελεύσεως της Λαϊκής Δημοκρατίας της Πολωνίας δεν αυξάνονται , σύμφωνα με το άρθρο 6 παράγραφος 3 δεύτερο εδάφιο του κανονισμού αριθ . 21 , κατά ένα συμπληρωματικό ποσό .

Άρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 7 Απριλίου 1965 .

Για την Επιτροπή

Ο Πρόεδρος

Walter HALLSTEIN

( 1 ) EE αριθ . 30 της 20.4.1962 , σ . 953/62 .

( 2 ) ΕΕ αριθ . 67 της 30.7.1962 , σ . 1939/62 .
ΚΑΝΟΝΙΣΜΟΣ (ΕΟΚ) αριθ. 845/68 ΤΟΥ ΣΥΜΒΟΥΛΙΟΥ της 28ης Ιουνίου 1968 περί τροποποιήσεως της διαρκείας ισχύος του κανονισμού αριθ. 142/67/ΕΟΚ περί των επιστροφών κατά την εξαγωγή των κραμβοσπόρων, γογγυλοσπόρων και ηλιανθοσπόρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί ιδρύσεως κοινής οργανώσεως αγοράς στον τομέα των λιπαρών ουσιών(1), και ιδίως το άρθρο 28,

τον κανονισμό αριθ. 162/66/ΕΟΚ του Συμβουλίου, της 27ης Οκτωβρίου 1966, περί των συναλλαγών λιπαρών ουσιών μεταξύ της Κοινότητος και της Ελλάδος(2), και ιδίως το άρθρο 8,

την πρόταση της Επιτροπής,

Εκτιμώντας:

ότι η πείρα που αποκτήθηκε κατά τη διάρκεια της παρούσας περιόδου εμπορίας απέδειξε την αποτελεσματικότητα του καθεστώτος που καθιέρωσε ο κανονισμός αριθ. 142/67/ΕΟΚ(3) του Συμβουλίου, της 21ης Ιουνίου 1967, περί των επιστροφών κατά την εξαγωγή των κραμβοσπόρων, γογγυλοσπόρων και ηλιανθοσπόρων, όπως τροποποιήθηκε από τον κανονισμό αριθ. 767/67/ΕΟΚ(4)- ότι, εκ του γεγονότος αυτού, πρέπει να καταργηθεί ο περιορισμός της διάρκειας ισχύος του εν λόγω κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του δευτέρου εδαφίου του άρθρου 7 του κανονισμού αριθ. 142/67/ΕΟΚ αντικαθίσταται από το ακόλουθο κείμενο:

"Εφαρμόζεται από 1ης Ιουλίου 1967."

Άρθρο 2

Ο παρών κανονισμός αρχίζει να ισχύει την 1η Ιουλίου 1968.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 28 Ιουνίου 1968.

Για το Συμβούλιο

Ο Πρόεδρος

E. FAURE

(1) EΕ αριθ. 172 της 30.9.1966, σ. 3025/66.

(2) EΕ αριθ. 197 της 29.10.1966, σ. 3393/66.

(3) ΕΕ αριθ. 125 της 26.6.1967, σ. 2461/67.

(4) ΕΕ αριθ. 261 της 28.10.1967, σ. 3.
ΚΑΝΟΝΙΣΜΟΣ (ΕΟΚ) αριθ. 972/69 ΤΗΣ ΕΠΙΤΡΟΠΗΣ της 28ης Μαΐου 1969 περί τροποποιήσεως του κανονισμού (ΕΟΚ) αριθ. 190/68 "περί της διαδικασίας μετουσιώσεως των κραμβοσπόρων και γογγυλοσπόρων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ (1) του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών, όπως τροποποιήθηκε τελευταία από τον κανονισμό (ΕΟΚ) αριθ. 2146/68 (2), και ιδίως το άρθρο 27 παράγραφος 5,

τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος (3), και ιδίως το άρθρο 8,

Εκτιμώντας:

ότι κατ' εφαρμογή του κανονισμού (ΕΟΚ) αριθ. 911/68 της Επιτροπής της 5ης Ιουλίου 1968 περί ορισμένων λεπτομερειών που αφορούν την ενίσχυση για τους ελαιούχους σπόρους (4), όπως τροποποιήθηκε τελευταία από τον κανονισμό (ΕΟΚ) αριθ. 474/69 (5), συντρέχει λόγος να καθορισθεί διαδικασία μετουσιώσεως-

ότι η διαδικασία μετουσιώσεως που καθορίζεται από τον κανονισμό (ΕΟΚ) αριθ. 190/68 της Επιτροπής της 16ης Φεβρουαρίου 1968 περί της διαδικασίας μετουσιώσεως των κραμβοσπόρων και γογγυλοσπόρων (6), περιλαμβάνει την προσθήκη ορισμένης ποσότητος κεχριού και καναβουριού στους κραμβόσπορους και γογγυλόσπορους καθώς και στα μίγματα που περιέχουν τα προϊόντα αυτά-

ότι η εξέλιξη των τιμών των προϊόντων που προστίθενται στους εν λόγω σπόρους και μίγματα, οδηγεί στην τροποποίηση των ποσοστών που καθορίζονται από τον προαναφερθέντα κανονισμό, χωρίς να επηρεάσει την αποτελεσματικότητα του συστήματος μετουσιώσεως-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του πρώτου άρθρου παράγραφος 1 του κανονισμού (ΕΟΚ) αριθ. 190/68 αντικαθίσταται από το ακόλουθο κείμενο:

"1. Οι κραμβόσποροι και γογγυλόσποροι και τα μίγματα των προϊόντων της κλάσεως 12.01 του Κοινού Δασμολογίου που περιέχουν τουλάχιστον 2% κραμβόσπορους ή γογγυλόσπορους, θεωρούνται ως μετουσιωμένα κατά την έννοια των άρθρων 9 και 15 του κανονισμού (ΕΟΚ) αριθ. 911/68 εφ' όσον έχουν προστεθεί και δεόντως αναμιχθεί τουλάχιστον 2% κεχριού κιτρίνου χρώματος και 3% καναβουριού."

Άρθρο 2

Ο παρών κανονισμός αρχίζει να ισχύει τη τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Μαΐου 1969

Για την Επιτροπή

Ο Πρόεδρος

Jean REY

(1) ΕΕ αριθ. 172 της 30.9.1966, σ. 3025/66.

(2) ΕΕ αριθ. Ν 314 της 31.12.1968, σ. 1.

(3) ΕΕ αριθ. 197 της 29.10.1966, σ. 3393/66.

(4) ΕΕ αριθ. Ν 158 της 6.7.1968, σ. 8.

(5) ΕΕ αριθ. Ν 63 της 14.3.1969, σ. 21.

(6) ΕΕ αριθ. Ν 43 της 17.2.1968, σ. 10
++++

ΚΑΝΟΝΙΣΜΟΣ ( ΕΟΚ ) αριθ . 743/70 ΤΗΣ ΕΠΙΤΡΟΠΗΣ

της 23ης Απριλίου 1970

περί καθορισμού του ορίου ανοχής για τις ποσοτικές απώλειες που προκύπτουν από τη διατήρηση των σιτηρών κατά την παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 787/69 του Συμβουλίου της 22ας Απριλίου 1969 περί χρηματοδοτήσεως των δαπανών παρεμβάσεως στην εσωτερική αγορά στον τομέα των σιτηρών και της ορύζης ( 1 ) , και ιδίως το άρθρο 4 παράγραφος 2 υπό γ ) ,

Εκτιμώντας :

ότι ο κανονισμός ( ΕΟΚ ) αριθ . 787/69 προβλέπει ότι πέραν ενός καθορισμένου ορίου ανοχής , η αξία των ποσοτικών απωλειών παραμένει σε βάρος των οργανισμών παρεμβάσεως

ότι οι ποσοτικές απώλειες αφορούν τόσο τις ποσότητες που εισάγονται κατά τη διάρκεια της σχετικής περιόδου όσο και τις ποσότητες που ευρίσκονται σε απόθεμα κατά την έναρξη της εν λόγω περιόδου

ότι πρέπει να λαμβάνονται υπόψη οι διάφορες κλιματολογικές συνθήκες στις περιοχές της Κοινότητος , αλλά και ότι το όριο ανοχής πρέπει να υπολογίζεται βάσει της κανονικής διατηρήσεως ενός σιτηρού , το οποίο έχει τα χαρακτηριστικά του ποιότικού τύπου

ότι , ως εκ τούτου , πρέπει το όριο αυτό να είναι όσο το δυνατόν αυστηρότερο και το ίδιο για ολόκληρη την Κοινότητα και για όλα τα σιτηρά

ότι για να προσδιορισθεί το αναγκαίο όριο ανοχής ο απλούστερος τρόπος είναι να εκφρασθεί σε ποσοστό

ότι τα προβλεπόμενα μέτρα στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο Μόνο

Το όριο ανοχής που αναφέρεται στο άρθρο 4 παράγραφος 2 υπό γ ) του κανονισμού ( ΕΟΚ ) αριθ . 787/69 καθορίζεται για τα σιτηρά , σε τρία επί τοις χιλίοις των ποσοτήτων που εισάγονται κατά τη διάρκεια της σχετικής περιόδου , προσαυξημένο κατά τις ποσότητες που ευρίσκονται σε απόθεμα κατά την έναρξη της εν λόγω περιόδου .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 23 Απριλίου 1970 .

Για την Επιτροπή

Ο Πρόεδρος

Jean REY

( 1 ) ΕΕ αριθ . Ν 105 της 2.5.1969 , σ . 4 .
++++

ΚΑΝΟΝΙΣΜΟΣ ( ΕΟΚ ) αριθ . 899/70 ΤΗΣ ΕΠΙΤΡΟΠΗΣ

της 19ης Μαϊου 1970

περί του ορίου ανοχής ως προς τις απώλειες ποσοτήτων ζάχαρης κατά την παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 2334/69 του Συμβουλίου της 25ης Νοεμβρίου 1969 , περί της χρηματοδοτήσεως των δαπανών παρεμβάσεως στην εσωτερική αγορά στον τομέα της ζάχαρης ( 1 ) , και ιδίως το άρθρο 4 παράγραφος 2 , περίπτωση γ ) ,

Εκτιμώντας :

ότι οι απώλειες που ενδεχομένως προκαλούνται από τις παρεμβάσεις , οι οποίες προβλέπονται στο άρθρο 9 , παράγραφος 1 και 3 του κανονισμού 1009/67 / ΕΟΚ του Συμβουλίου , της 18ης Δεκεμβρίου 1967 , περί κοινής οργανώσεως αγοράς στον τομέα της ζάχαρης ( 2 ) , όπως τροποποιήθηκε τελευταίο στάδιο από τον κανονισμό ( ΕΟΚ ) αριθ . 853/70 ( 3 ) , επιβαρύνουν το Ευρωπαϊκό Γεωργικό Ταμείο Προσανατολισμού και Εγγυήσεων , τμήμα εγγυήσεων , σύμφωνα με το άρθρο 2 του κανονισμού ( ΕΟΚ ) αριθ . 2334/69

ότι , σύμφωνα με τις διατάξεις του άρθρου 4 , παράγραφος 2 , περίπτωση γ ) του κανονισμού ( ΕΟΚ ) αριθ . 2334/69 , πρέπει να καθορισθεί όριο ανοχής , για τις απώλειες ποσοτήτων ζάχαρης κατά τη διάρκεια της αποθεματοποιήσεώς τους

ότι το όριο ανοχής αυτό , λαμβανομένης υπόψη της σκοπιμότητός του , πρέπει να καθορισθεί με βάση τη συνήθη συντήρηση ζάχαρης , που εμφανίζει τα χαρακτηριστικά της ποιότητος τύπου

ότι τα προβλεπόμενα μέτρα στον παρόντα κανονισμό είναι σύμφωνα με τη γνώμη της επιτροπής διαχειρίσεως της ζάχαρης ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Το όριο ανοχής που προβλέπεται στο άρθρο 4 παράγραφος 2 περίπτωση γ ) του κανονισμού ( ΕΟΚ ) αριθ . 2334/69 καθορίζεται σε 2 τοις χιλίοις του συνόλου των ποσοτήτων αποθηκευμένης ζάχαρης κατά την έναρξη μιας εμπορικής περιόδου ζάχαρης και των ποσοτήτων που αγοράσθηκαν κατά τη διάρκεια της περιόδου αυτής .

Αρθρο 2

Ο παρών κανονισμός εφαρμόζεται στις παρεμβάσεις που πραγματοποιήθηκαν με βάση τις διατάξεις , οι οποίες διέπουν την εμπορική περίοδο ζάχαρης 1968/1969 και τις επόμενες εμπορικές περιόδους ζάχαρης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα Κράτη μέλη .

Εγινε στις Βρυξέλλες , στις 19 Μαϊου 1970 .

Για την Επιτροπή

Ο Πρόεδρος

Jean REY

( 1 ) ΕΕ αριθ . Ν 298 της 27.11.1969 , σ . 1 .

( 2 ) ΕΕ αριθ . 308 της 18.12.1967 , σ . 1 .

( 3 ) ΕΕ αριθ . Ν 103 της 13.5.1970 , σ . 2 .